CELEX: C2004/262/106
Language: sk
Date: 2004-10-23 00:00:00
Title: Vec T-354/04: Žaloba podaná dňa 25. augusta 2004: Gaetano Petralia proti Komisii Európskych spoločenstiev

23.10.2004   
            
            
               SK
            
            
               Úradný vestník Európskej únie
            
            
               C 262/58
            
         Žaloba podaná dňa 25. augusta 2004: Gaetano Petralia proti Komisii Európskych spoločenstiev
   (Vec T-354/04)
   (2004/C 262/106)
   Jazyk konania: taliančina
   Gaetano Petralia, v zastúpení: Carlo Forte, advokát, podal dňa 25. augusta 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie orgánu povereného uzatvárať zmluvy o jeho zaradení do triedy B5 stupňa 3;
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   Žalobca v danej veci, prijatý na základe oznámenia o prijímaní dočasných zamestnancov na pozície informatikov a asistentov riadenia projektov v oblasti technologického výskumu a vývoja, kategória B, COM/R/B/02/1999, napáda rozhodnutie orgánu povereného uzatvárať zmluvy, ktorým bol s konečnou platnosťou zaradený do triedy B5 stupňa 3.
   Žalobca sa zúčastnil na výberovom konaní, pričom sa domnieval, že bude prípadne prijatý ako dočasný zamestnanec na základe svojej profesionálnej skúsenosti, teda v triede B3 alebo B4, stupni 3 spoliehajúc sa na znenie druhého odseku hlavy VIII oznámenia.
   Na podporu svojich nárokov žalobca predovšetkým tvrdí, že došlo k chybe v hodnotení jeho profesionálnych vlastností.
   Ďalej sa dovoláva porušenia zásady legitímnej dôvery a povinnosti odôvodniť správne rozhodnutie.